Jõgevamaa Talimängude mälumängu

       j u h e n d 2020
Eesmärk 

Populariseerida mälumängu harrastamist Jõgevamaa elanikkonna hulgas, pakkuda elanikele võimalust võistelda mälumängus ja selgitada välja parimad mälumängu võistkonnad.
Aeg ja koht
Jõgevamaa Talimängude mälumängud toimuvad 19.detsembril 2020 algusega  kell 14.00 Kuremaa lossis.

Juhtimine ja korraldamine

Võistlused viib läbi Jõgevamaa Spordiliit Kalju, küsimused koostab peakohtunik Jaak Valdre. Mälumängus esitatakse 15 küsimust spordist ja 15 küsimust variast, korraga antakse kätte 5 küsimust ja mõtlemisaeg ühele küsimuste plokile on 7 minutit. 
Osavõtjad
Võistlema kutsutakse kahe kuni neljaliikmelisi võistkondi, kes elavad või töötavad Mustvee, Jõgeva ja Põltsamaa vallas ning õpilased, üliõpilased, kelle vanemad on seotud eelpool toodud tingimustel valdadega ja Jõgevamaa koolides õppivad õpilased.
Võitja selgitamine
Võistkondade paremusjärjestuse määrab suurem õigete vastuste eest saadud punktide arv, punktide võrduse korral esitatakse esimese kolme koha selgitamiseks lisaküsimused, ülejäänud võistkonnad jäävad kohti jagama. 

Omavalitsuste võistkondlikku arvestusse läheb 3 võistkonna tulemust. 
Võrdsete punktide korral otsustab parem I kohtade arv jne. 

I koht 15 punkti, II koht 14 punkti, III koht 13 punkti jne.

Autasustamine 

Kolme parema võistkonna liikmeid autasustatakse medalitega ja parimat omavalitsust meenega.
Majandamine

Kõik võistkondade lähetamisega seotud kulud katab lähetav organisatsioon või võistleja ise, JSL Kalju tasub ruumide rendi, medalid ja meened.
Võistlustele registreerimine
Võistluste eelregistreerimine hiljemalt 16. detsembriks 2020 võistkonna nime ja omavalitsuse märkimisega https://forms.gle/HerqbGSG48mXWXfd8
Üldiselt
Käesolevas juhendis määratlemata küsimused lahendab peakohtunik koostöös Jõgevamaa Spordiliiduga Kalju. 
Tulemused ja pildid on avalikud.
Jõgevamaa Spordiliit Kalju
